recursal/SuperWikiNEXT-32B huggingface dataset:
لاہور کینٹ میں واقع یہ میوزیم پاک فوج کا دوسرا اور جدید میوزیم ہے ( پہلا راولپنڈی میں واقع ہے) جسے اگر افواجِ پاکستان کی آن ، بان اور شان کہا جائے تو یہ بے جا نہ ہو گا۔
کیونکہ اس میوزیم میں پاک فوج سے متعلق ہر اس چیز اور واقعے کو محفوظ کیا گیا ہے جو آپ کے لیے جاننا ضروری ہے۔ اس عجائب گھر کا سنگِ بنیاد اگست 2017ء میں آرمی چیف جنرل قمر جاوید باجوہ نے رکھا تھا۔ یہ میوزیم اندرونی اور بیرونی حصے میں منقسم ہے۔ اندرونی حصے میں مختلف گیلریاں جبکہ بیرونی حصے میں ہیلی کاپٹر اور ٹینک وغیرہ نمائش کے لیے رکھے گئے ہیں۔
داخلی دروازے سے اندر جائیں تو چار بھارتی ٹینک سب سے پہلے آپ کی توجہ کھینچتے ہیں۔ ان میں سے تین خطے میں لڑی گئی ٹینکوں کی سب سے بڑی جنگ *چونڈہ* کے دوران قبضے میں لیے گئے تھے جبکہ بقیہ ایک اکتہر کی جنگ میں دشمن سے چھینا گیا تھا۔ ان کے سامنے ان کی تاریخ بھی درج کی گئی ہے۔
اندرونی حصے میں سب سے پہلے پتھر کے وہ کتبے لگے ہیں جن پر 1947ء سے لے کر اب تک پاک فوج کے شہداء کے نام لکھے گئے ہیں جنھوں نے مختلف جنگوں اور دہشت گردی کے خلاف افواج پاکستان کی کارروائیوں میں اپنی جان کا نزرانہ پیش کیا۔
اس کے بعد ایک بڑے نقشے کی مدد سے پاکستان آرمی کے بنیادی ڈھانچے کی معلومات دی گئی ہیں جس کے سامنے 1947ء سے لے کر اب تک کے تمام آرمی چیفس کے مجسمے اور ان کی تفصیل ترتیب سے رکھی گئی ہیں۔
اس سے آگے آپ ایک بڑے ہال میں داخل ہوں گے جس سے مختلف گیلریاں نکل رہی ہیں۔ اس ہال میں قد آور جنگی ہاتھیوں اور گھوڑوں کے مجسمے ان کے سواروں سمیت لڑتے ہوئے دکھائے گئے ہیں جس کے ساتھ ان پرانی جنگی تکنیکوں کی تفصیل بھی موجود ہے۔
اس سے آگے 1947ء میں بابائے قوم کو پاکستان کی پہلی اسمبلی سے خطاب کرتے ہوئے دکھایا گیا ہے اور ساتھ ہی تحریکِ پاکستان کے دیگر لیڈران کی تصاویر ان کے نام اور اہم کارناموں سمیت دیکھی جا سکتی ہیں۔ آگے کی گیلری بھارتی چالبازیوں، 1971ء کی جنگ اور بنگلہ دیش کے قیام کا احاطہ کرتی ہے جس میں اس زمانے کے اخباری تراشوں، نقشوں، مکتی باہنی کے کیمپوں کی تفصیل اور جنگی جہازوں کے پرزوں کو نمائش کے لیے رکھا گیا ہے۔
اس کے ساتھ ہجرت کی وہ دلدوز تصویر ہے جسے دیکھ کر کوئی بھی حساس دل تڑپ اٹھے۔ یہ بھارت سے ہجرت کرنے والے مسافروں کی جلتی ہوئی ٹرین ہے جس پر لوگ اپنا بچا کھچا اسباب لادے سوار ہیں۔
سائیڈ کی گیلریوں میں پرانے اور روایتی ہتھیار اور پاک فوج کے غیر مسلم فوجیوں کی تصاویر آویزاں ہیں۔
اس میوزیم کی سب سے منفرد اور نئی چیز وہ آڑھی ترچھی گیلری ہے جو دہشت گردی کے خلاف جنگ میں پاکستان کی قربانیوں اور کاوشوں کی ایمان افروز اور خونچکاں داستان سناتی ہے۔
یہاں پاکستان میں کیے گئے تمام آپریشنز کی تصاویر،علاقوں کے تفصیلی نقشوں کی مدد سے آویزاں کی گئی ہے۔ سانحہ آرمی پبلک اسکول کو بھی ایک درد ناک منظر کے ذریعے پیش کیا گیا ہے۔ اس کے علاوہ ایک خوبصورت گیلری نشان حیدر پانے والے تمام فوجیوں، ایک 1965ء کی پاک بھارت جنگ اور عوام کے جذبے جبکہ ایک دنیا کے سب سے اونچے محاذ، سیاچن کے لیے مختص کی گئی ہے۔
ایک گیلری میں بڑے خوبصورت طریقے سے اقوامِ متحدہ کے تحت دنیا بھر میں موجود پاک فوج کے دستوں کے بارے میں ضروری معلومات فراہم کی گئی ہیں۔
میوزیم کے کیفے ٹیریا سے بایر نکلیں تو ایک وسیع میدان میں مختلف ہوائی جہاز اور ٹینک ڈسپلے پر رکھے گئے ہیں۔

حوالہ جات
---------

1. ↑  تحریر : ڈاکٹر محمد عظیم شاہ بخاری
**بیان بن بشر احمسی** ، ابو بشر الکوفی، آپ کوفہ کے ثقہ تابعی ، محدث اور حدیث نبوی کے راویوں میں سے ہیں۔محدثین کے گروہ نے ان سے روایت کیا ہے۔

### روایت حدیث

حضرت ابراہیم تیمی، انس بن مالک، حسین بن صفوان، حکیم بن جابر الاحمسی، حمران بن عباب ، رفاعہ بن شداد، طارق بن شہاب احمسی، طلحہ بن مصرف، عامر بن شراحیل رضی اللہ عنہ سے روایت ہے۔عامر بن عبد اللہ بن الزبیر اور عبد الرحمٰن بن اسود النخعی، عبد الرحمٰن بن ابی شعشاء محاربی، عبد الرحمٰن بن ابی لیلیٰ، عبد الرحمٰن بن ابی لیلیٰ الرحمٰن بن ہلال العبسی، عکرمہ، ابن عباس کے غلام، قیس بن ابی حازم الاحمسی، محمد بن علی بن الحسین بن علی بن ابی طالب اور موسیٰ بن طلحہ بن عبید اللہ۔ وبرہ بن عبد الرحمٰن مسلی، ابو صالح الحنفی اور ابو عمرو الشیبانی۔
اس کی سند سے روایت ہے: اسرائیل بن یونس، اسماعیل بن ابی خالد، اسماعیل بن مجلد بن سعید، ایوب بن جابر الحنفی، جریر بن عبد الحمید ضبی، جعفر بن زیاد الاحمر،حسن بن صالح بن حیا، الحکم بن عبد الملک اور خالد بن عبد اللہ الواسطی۔اور داہر بن یحییٰ الاحمری، عبد اللہ بن دہر الرازی کے والد، زیدہ بن قدامہ الثقفی، زہیر بن معاویہ، سفیان ثوری، سفیان۔ بن عیینہ، سنان بن ہارون البرجمی، ابو الاحواس سلام بن سلیم، شریک بن عبد اللہ نخعی، شعبہ بن حجاج، ابو الاسود عبد الرحمٰن بن عامر، عبیدہ بن حمید ، علی بن عاصم واسطی، عنبسہ بن عبد الواحد القرشی، الفضیل بن عیاض، محمد بن فضیل بن غزوان، مسعر بن کدم، معتمر بن سلیمان، مفضل بن مہلہل اور ہاشم بن برید۔

### جراح و تعدیل

علی بن المدینی نے کہا: اس کے پاس ستر حدیثیں ہیں، احمد بن حنبل نے کہا: وہ ثقہ ہے اور یحییٰ بن معین، ابو حاتم الرازی اور نسائی نے کہا: "ثقہ ہے"، امام عجلی نے کہا: "وہ ثقہ ہے اور زیادہ احادیث نہیں ہیں۔" اس نے سو سے کم احادیث روایت کی ہیں اور یعقوب بن شیبہ نے کہا: "وہ ثقہ اور ثابت تھے۔" یعقوب بن سفیان نے کہا: "ثقہ" اور ابو زر الحروی نے دارقطنی کی سند سے کہا: "وہ ثقہ اور ثابت راویوں میں سے ہیں۔" ابن حبان نے اسے ثقہ لوگوں کی کتاب میں ذکر کیا ہے "کتاب الثقات "۔

حوالہ جات
---------

1. ↑  جمال الدين المزي (1980)، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 4، ص. 303
2. ↑  ابن حجر العسقلاني (1908)، تهذيب التهذيب، حيدر آباد: دائرة المعارف العثمانية، ج. 1، ص. 506
**اگیا بیتال** یا **چھلاوا** اردو زبان میں عام طور پر کسی شریر، خبیث اور پریشان کرنے والی مافوق الفطرت ذات کے لیے ادا کیا جانے والا لفظ ہے۔ دلدلوں یا قبروں سے عموماً ایک قسم کی گیس نکلتی ہے، جب وہ ہوا میں پہنچتی ہے تو اسے آگ لگ جاتی ہے اور شعلہ نکلنے لگتا ہے جسے عام لوگ بھوت پریت سمجھتے ہیں۔ 

لفظ چھلاوا کی اردو میں موجودگی اپنے پس منظر میں سنسکرت کے لفظ چھلانگ سے قربت رکھتی ہے۔ عام طور پر اردو بولنے والے مسلمان بھی چھلاوا کو جن یا بھوت کی ایک قسم کہہ دیتے ہیں جہاں لفظ اول الذکر منسلک کرنا لسانی اور لغوی اعتبار سے غلط ہے کیونکہ اسلام میں جن اور تناسخ کا آپس میں کوئی تعلق نہیں اور چھلاوا کے لفظ کو جن کی قسم سے نہیں جوڑا جاسکتا۔ چھلاوے کے بارے میں یہ کہا جاتا ہے کہ یہ طویل چھلانگیں مارنے والا ایک خبیث وجود ہوتا ہے جو اپنی حرکات سے انسانوں کو پریشان کرتا ہے ؛ اصل میں چھلاوے کا یہ تصور سنسکرت کے لفظ چھلانگ سے ہی آیا ہے اور سنسکرت کی لغات میں چھلاوا کے معنی مافوق الفطرت ہستی کے ساتھ ساتھ leap اور vanish یعنی غائب ہو جانے والے کے بھی آتے ہیں اسی غائب ہو جانے والے یا چھلانگیں مارنے والے کے تصور کی وجہ سے اردو میں یہ لفظ کسی شریر انسان اور کسی دھوکا یا فریب یا جُل دے جانے والے انسان کے لیے بھی مستعمل ہے۔

حوالہ جات
---------
**ابو عبد الرحمن زبید بن الحارث بن عبد الکریم بن عمرو بن کعب یامی الکوفی** ۔آپ کوفہ کے صغائر ثقہ تابعی اور حدیث نبوی کے راویوں میں سے ہیں ۔شعبہ نے کہا: میں نے زبید سے بہتر آدمی نہیں دیکھا۔  آپ کی وفات ایک سو بائیس ہجری میں ہوئی۔

### روایت حدیث

عبد الرحمٰن بن ابی لیلیٰ، ابو وائل، ابراہیم بن یزید النخعی، ابراہیم بن سوید النخعی اور ایک گروہ سے روایت ہے۔ راوی:جریر بن حازم، شعبہ بن حجاج، محمد بن طلحہ، سفیان ثوری، شریک ، محمد بن جحادہ اودی وغیرہ۔

### جراح و تعدیل

ابو حاتم رازی نے کہا: ثقہ۔ ابو حاتم بن حبان البستی کہتے ہیں: وہ ان سخت بندوں میں سے تھے جو دین میں فقہ کے مالک تھے اور انتہائی تقویٰ کے پابند تھے۔ ابو نعیم اصبہانی کہتے ہیں: شعبہ بن الحجاج سے روایت ہے کہ انھوں نے کہا: میں نے زبید سے بہتر اور افضل آدمی نہیں دیکھا۔ احمد بن شعیب النسائی نے کہا: ثقہ۔ احمد بن صالح عجلی نے کہا: وہ ثقہ اور حدیث میں ثابت ہے اور علوی تھا۔ ابن حجر عسقلانی نے کہا: ثقہ اور ثبت عابد۔ حافظ ذہبی نے کہا: ایسا بندہ جو خدا کی اطاعت ہو۔ شعبہ بن حجاج نے کہا: میں نے ان سے بہتر آدمی نہیں دیکھا۔ عمرو بن مرہ مرادی نے کہا: دیانت دار۔ الواقدی کے مصنف محمد بن سعد نے کہا: وہ ثقہ ہے اور اس کے پاس احادیث ہیں اور وہ شیخوں میں سے تھے، لیکن ان کے پاس زیادہ احادیث نہیں ہیں۔ یحییٰ بن سعید القطان نے کہا: ثابت ہے۔ یحییٰ بن معین نے کہا: ثقہ۔ یعقوب بن سفیان الفسوی نے کہا: وہ ثقہ، ثقہ اور ثبت ہے، سوائے اس کے کہ وہ شیعہ مذہب کی طرف مائل تھا۔

### وفات

آپ نے 122ھ میں وفات پائی ۔

حوالہ جات
---------

1. ↑  أبو نعيم الأصفهاني (1996)۔ حلية الأولياء وطبقات الأصفياء۔ الخامس۔ دار الفكر۔ صفحہ: 29
2. ↑  "إسلام ويب - سير أعلام النبلاء - الطبقة الثالثة - زبيد بن الحارث- الجزء رقم5"۔ islamweb.net (بزبان عربی)۔ 04 مئی 2021 میں اصل سے آرکائیو شدہ۔ اخذ شدہ بتاریخ 04 مئی 2021
3. ↑  "موسوعة الحديث : زبيد بن الحارث بن عبد الكريم بن عمرو بن كعب"۔ hadith.islam-db.com۔ 4 مايو 2021 میں اصل سے آرکائیو شدہ۔ اخذ شدہ بتاریخ 04 مئی 2021  تحقق من التاريخ في: `|archive-date=` (معاونت)
4. ↑  "زبيد بن الحارث اليامي - The Hadith Transmitters Encyclopedia"۔ hadithtransmitters.hawramani.com۔ 19 اگست 2020 میں اصل سے آرکائیو شدہ۔ اخذ شدہ بتاریخ 04 مئی 2021
**انوسا "جیک" لوانگسوفوم** ( لاؤ : ອານຸຊາ 'ແຈັກ' ຫຼວງສຸພັນ؛ c. 1998 - 29 اپریل 2023ء کو انسانی حقوق کے ایک سرگرم نقاد کے طور پر جانا جاتا تھا) لاؤس کی حکومت ، جس نے دو فیس بک استعمال کی۔ گروپس ملک میں بدعنوانی اور انسانی حقوق کی خلاف ورزیوں کے بارے میں رپورٹ کیں اور جمہوری اصلاحات کا مطالبہ کیا۔

سرگرمی
------

انوسا لوآنگسوفوم چینتھابولی ، وینٹیانے کا رہنے والا تھا۔

انوسا لوآنگسوفوم نے بنیادی طور پر فیس بک کا استعمال لاؤس میں انسانی حقوق کی خلاف ورزیوں کے بارے میں رپورٹ کرنے کے لیے کیا اور ملک میں ایک پارٹی کی حکومت کے خاتمے کا باقاعدہ مطالبہ کیا۔ لاؤ پیپلز ریولوشنری پارٹی لاؤس کی بانی اور واحد حکمران جماعت ہے۔ لوانگسوفوم لاؤس اور چین کے درمیان سیاسی تعلقات پر تنقید کرتے تھے، جس کے بارے میں ان کا خیال تھا کہ حکومت کو مزید امیر بنانے کے ساتھ ساتھ لاؤس کے شہریوں کے لیے حالات زندگی خراب ہو رہے ہیں۔  وہ فضائی آلودگی اور تعلیم کے حقوق سمیت دیگر مسائل پر بھی باقاعدگی سے پوسٹ کرتا رہا۔ 

انوسا لوآنگسوفوم نے فیس بک کے دو گروپس چلائے پہلے گروپ کے مئی 2023ء تک 43,000 اراکین تھے۔ اور دوسرے گروپ کے 6000 اراکین تھے۔  *ڈپلومیٹ نے* رپورٹ کیا کہ گروپوں کی جمع رکنیت لاؤس کے سائز اور انٹرنیٹ کی رسائی کی نسبتاً کم سطح کے پیش نظر "اہم" تھی۔ اس کے علاوہ ملک کے تمام اخبارات حکومت کے ذریعہ شائع ہوتے ہیں۔  ان کی سرگرمی کے نتیجے میں، ہیومن رائٹس واچ نے انوسا لوآنگسوفوم کو "لاؤس کے ان چند لوگوں میں سے ایک قرار دیا جو باقاعدگی سے اور کھلے عام اپنے خیالات کا اظہار کرتے تھے جو حکومت پر تنقید کرتے تھے"۔

موت
---

29 اپریل 2023ء کو، انوسا لوآنگسوفوم کو ایک نقاب پوش بندوق بردار نے چہرے اور سینے میں گولی مار دی تھی، آفٹر سکول چاکلیٹ اینڈ بار، چینتھابولی، وینٹیانے میں ایک کافی شاپ؛ حملہ سی سی ٹی وی میں ریکارڈ ہو گیا۔ وہ 103 ملٹری ہسپتال لے جایا جا رہا تھا، جہاں اسے 25 سال کی عمر میں مردہ قرار دیا گیا تھا۔    انوسا لوآنگسوفوم کی موت کے بعد، "Kub Kluen Duay Keyboard" نے ہیش ٹیگ "ແຈັກຕ້ອງບໍ່ຕາຍຟຣີ" کے استعمال کو فروغ دیا۔ 

  

لوانگسوفوم کی موت پر ہیومن رائٹس واچ اور ایمنسٹی انٹرنیشنل نے بین الاقوامی سطح پر تنقید کی تھی، جنھوں نے لاؤشین حکومت سے تحقیقات کا مطالبہ کیا تھا۔   اس کی موت لاؤس میں انسانی حقوق کے دیگر کارکنوں جیسے سومبتھ سومفون اور اوڈ سیاونگ کی گمشدگی سے منسلک ہے۔ 3 مئی 2023ء تک، لاؤشیائی حکومت نے انوسا لوآنگسوفوم کی موت پر سرکاری طور پر کوئی تبصرہ نہیں کیا اور نہ ہی کوئی گرفتاری عمل میں لائی گئی۔

حوالہ جات
---------

1. ↑
2. 1 2 3  "Laos: fatal shooting of 25-year-old human rights defender 'Jack' must be investigated immediately"۔ Amnesty International۔ 3 May 2023۔ اخذ شدہ بتاریخ 03 مئی 2023
3. ↑  Helen Clark (12 May 2014)۔ "Laos: crony scheme in control of press and civil society"۔ Index on Censorship۔ اخذ شدہ بتاریخ 03 مئی 2023
4. 1 2 3  "Laos: activist gunned down in Vientiane"۔ Human Rights Watch۔ 3 May 2023۔ اخذ شدہ بتاریخ 03 مئی 2023
5. ↑
6. ↑  "อุกอาจ! จ่อยิงดับแอดมิน "ขับเคลื่อนด้วยคีย์บอร์ด" เพจฝีปากกล้าวิจารณ์รัฐบาลลาว"۔ MGR Online (بزبان تائی لو)۔ 2 May 2023۔ اخذ شدہ بتاریخ 03 مئی 2023
7. ↑  "ຂັບເຄື່ອນດ້ວຍຄີບອດ"۔ Facebook۔ اخذ شدہ بتاریخ 04 مئی 2023
مسجد سبز، بلخ
جدید **بلخ** افغانستان کے صوبہ بلخ کا ایک چھوٹا سا قصبہ ہے جو صوبائی دار الحکومت مزار شریف کے شمال مغرب اور آمو دریا سے 74 کلومیٹر جنوب میں واقع ہے۔

قدیم بلخ خراسان کا ایک اہم ترین شہر تھا اور یہ موجودہ افغانستان کا سب سے قدیم شہر ہے۔ آج کل قدیم شہر کھنڈر کی شکل میں موجود ہے جو
دریائے بلخ کے دائیں کنارے سے 12 کلومیٹر دور اور سطح سمندر سے 365 میٹر (1200فٹ) کی بلندی پر واقع ہے

تاریخ
-----

مورخین کے مطابق بلخ شہر سکندراعظم سے بھی پہلے آباد تھا۔ بلخ کا قدیم نام باختر ہے۔ سکندراعظم کی ملکہ روشنک اسی شہر کی رهنے والی تھی۔

1870ء سے قبل بلخ صوبہ بلخ کا دارالحکومت تھا لیکن اس دہائی میں سیلاب کے بعد ملیریا کی بیماری پھیلنے سے دار الحکومت مزار شریف منتقل کر دیا گیا۔

شہر میں چند قابل دید عمارات اب بھی موجود ہیں :

* سید سبحان قلی خان کا مدرسہ
* بالا حصار، خواجہ نصرت پارسا کا مزار اور مسجد
* مسجد نو گنبد
* روایتی بازار

1220ء میں چنگیز خان نے اس شہر پر حملہ کیا، تمام باشندوں کو قتل اور عمارتوں کو زمین بوس کر دیا جبکہ 14 ویں صدی میں امیر تیمور کے حملے کے موقع پر بھی یہی تاریخ دہرائی گئی۔ امیر تیمور 1336ء میں یہیں تخت نشیں ہوا۔

1736ء میں نادر شاہ نے بلخ کو فتح کیا۔
تاریخی بلخ شہر کا شمار دنیا کے قدیم ترین شہروں میں ہوتا ہے اور سات سال کی کھدائی کے کام کے بعد یہاں بیس میٹر کی بنیادیں دیکھی جاسکتی ہیں
بلخ کے تاریخی تجارتی راستے کی وجہ سے یہاں خانہ بدوشوں، جنگجوؤں اور مہاجرین کا آنا جانا رہا ہے۔ اور یہ لوگ جاتے ہوئے کئی راز یہیں چھوڑ گئے جو اب سامنے آ رہے ہیں۔ ضلع بلخ کا ایک گاؤں جوزجان تھا،

|  |  |
| --- | --- |
|  | ویکی ذخائر پر **بلخ** سے متعلق سمعی و بصری مواد ملاحظہ کریں۔ |

حوالہ جات
---------

* 

* 16:10، 18 ستمبر 2023ء
**جزیرہ ہفت تلار (استولا جزیرہ) ــ**
**جزیرہ ہفت تالار** یا **جزیرہ استولا** بحیرہ عرب میں ایک چھوٹا غیر آباد پاکستانی جزیرہ ہے۔ اس کا ساحل کے قریب ترین حصہ جنوب میں تقریبا 25 کلومیٹر (16 میل) اور پسنی کی ماہی گیری بندرگاہ کے جنوب مشرق میں 39 کلومیٹر (24 میل) کے فاصلے پر واقع ہے۔

جزیرہ ہفت تالار پاکستان کا سب سے بڑا سمندری جزیرہ ہے۔ یہ تقریبا 6.7 کلومیٹر (4.2 میل) طویل اور 2.3 کلومیٹر (1.4 میل) چوڑا جبکہ اس کا رقبہ تقریبا 6.7 مربع کلومیٹر (2.6 مربع میل) ہے۔ اس کا بلند ترین نقطہ سطح سمندر سے 246 فٹ (75 میٹر) ہے۔ جزیرہ صوبہ بلوچستان ضلع گوادر کی تحصیل پسنی کا حصہ ہے۔ جزیرے تک پہنچنے کے لیے پسنی سے موٹر کشتیاں حاصل کی جاسکتی ہیں جبکہ اس کی مسافت تقریبا 5 گھنٹے ہوتی ہے۔

تصاویر
------

مزید دیکھیے
-----------

فہرست پاکستان کے جزائر

بیرونی روابط
------------

جزیرہ ہفت تلار تصاویر

| * د
* ب
* ت
پاکستان کے جزائر |
| --- |
| بلوچستان ساحل | 
* جزیرہ ہفت تلار
* جزیرہ مالان
* زلزلہ جزیرہ

 |
| سندھ ساحل | 
* جزیرہ بابا بھٹ
* جزیرہ بدو
* جزیرہ بندل
* جزیرہ چرنا
* کلفٹن صدفہ چٹانیں
* جزیرہ خپریانوالہ
* جزیرہ منوڑا
* جزیرہ شمس پیر

 |

حوالہ جات
---------
شاعر و نقاد و محقق

پیدائش
------

نام عزیزالرحمن اور تخلص نبیل۔ 26 جون 1976ء کو ممبئی میں پیدا ہوئے۔

تعلیم
-----

جامعہ ملیہ اسلامیہ سے گریجویشن اور انسٹی ٹیوٹ آف میٹیریلس مینجمنٹ، چنئی سے پوسٹ گریجویشن کیا۔

عملی زندگی
----------

1999ء سے دوحہ قطر میں بسلسلہء روزگار قیام پزیر ہیں۔

شعر و ادب
---------

ان کی شاعری اپنے عہد کی ممتاز ترین آوازوں میں سے ایک ہے،

قطر کی مشہور تنظیم انجمن محبانِ اردو ہند قطر کے جنرل سکریٹری ہیں اور بحرین کی اہم ادبی تنظیم مجلسِ فخرِ بحرین برائے فروغِ اردو کے مشیرِ خاص ہیں۔

اعزاز
-----

2020ء میں "عزیز نبیل کی ادبی خدمات" پر ریسرچ ورک لاہور، پاکستان کی لیڈز یونیورسٹی سے ایک طالب علم کو ایم فل کی ڈگری ایوارڈ ہوئی ہے۔

تصانیف
------

خواب سمندر (2011ء) اور آواز کے پر کھلتے ہیں (2019ء) اب تک دو شعری مجموعے شائع ہو چکے ہیں۔ اور دیوناگری رسم الخط میں شاعری کا انتخاب پہلی بارش (2019ء) کے نام سے راج کمل پرکاشن کے زیرِ اہتمام شائع ہوا ہے۔ اس کے علاوہ معروف شعرا پر تحقیق و تدوین کی ہوئی چار کتابیں شائع ہوچکی ہیں، جو درج ذیل ہیں۔

* فراق گورکھپوری، شخصیت شاعری اور شناخت
* عرفان صدیقی ۔ حیات ، خدمات اور شعری کائنات
* پنڈت برج نرائن چکبست۔ شخصیت اور فن
* پنڈت آنند نرائن ملّا۔ شخصیت اور فن

ادارت
-----

عزیز نبیل کتابی سلسلہ مجلہ دستاویز کے مدیرِ اعلی ہیں۔ جس کے اب تک چار دستاویزی نوعیت کے ضخیم شمارے شائع ہوچکے ہیں۔

اردو کے اہم ادبی رسائل و جرائد

اردو کے اہم غیر مسلم شعرا و ادبا

اردو کی اہم خود نوشت آپ بیتیاں

اکیسویں صدی کے رفتگاں کے نام

آبائی تعلق اترپردیش، الہ آباد (مئو ائمہ) سے ہے، جبکہ مستقل سکونت بھیونڈی (تھانے ضلع) مہاراشٹرا میں ہے۔

حوالہ جات
---------

1. ↑
**سیبیل کیکلی** (جرمن/انگریزی: Sibel Kekilli، تلفظ: سی بے ل کے کِلّی) (پیدائش: 16 جون 1980) جرمنی سے تعلق رکھنے والی ترک نژاد اداکارہ اور سابق فحش اداکارہ ہے۔ اس نے 2004 میں بننے والی فلم *ہیڈ آن* سے شہرت حاصل کی۔ سیبیل نے *ہید آن* اور *وین وی لیو* نامی فلموں میں اپنی کارکردگی کی بنا پر دو لولا ایوارڈ جیتے۔ 2011 اس نے ایچ بی او کے ڈرامے *دی گیم آف تھرونز* میں اپنے کردار "شے" سے مزید نامور ہوئی۔

ابتدائی زندگی
-------------

سیبیل کی پیدائش اور پرورش ہائلبرون میں ایک ترک گھرانے میں ہوئی۔ اس کے والدین 1977 میں ترکی سے مغربی جرمنی آئے اور بقول سیبیل کے "کافی آزاد خیال" تھے۔ 16 سال کی عمر میں سکول چھوڑنے کے بعد اس نے دو سال مقامی شہری حکومت کے لیے کام کیا، پھر ایسن منتقل ہو گئی جہاں بہت سی ملازمتیں کیں جن میں "دلارا" کے نام سے فحش فلموں میں کام کرنا بھی شامل ہے۔

عملی زندگی
----------

2002 میں کلون کے ایک مال میں خریداری کرتے ہوئے سیبیل کو ایک کاسٹنگ ڈائریکٹر نے دریافت کیا۔ اسے فلم *ہیڈ آن* (جرمن: گے گن ڈی وانڈ ) میں مرکزی کردار کے لیے 350 امیدواروں میں سے چنا گیا۔ فلم 2004 میں جاری ہوئی اور بہت کامیاب ہونے کے ساتھ ساتھ فلمی میلوں میں کئی اعزازات کی فاتح بھی قرار پائی۔ اس کی فلمبندی سیبیل کے لیے ذاتی طور پر جانکش ثابت ہوئی۔ فلم کی ترکی میں عکس بندی کے دوران سیبیل کو اپینڈکس نکلوانا پڑا۔
*ہیڈ آن* کے اجرا کے ذرا بعد ہی سیبیل کے فحش نگاری میں کام کا چرچا ہو گیا۔ جرمن جریدے *بلڈ زائے-ٹونگ* میں چھپنے والی رپورٹ عوام میں سنسنی کا باعث بنی اور سیبیل کے والدین نے اس سے تمام روابط منقطع کر دیے۔ اسے 2004 میں *ہیڈ آن* میں اس کے رول پر "بہترین شوٹنگ ستا رہ "ہونے پر بیمبی ایوارڈ سے نوازا گیا۔ ٹیوی پر نشر ہونے والی قبولیت اعزاز کی تقریر میں سیبیل نے پرنم آنکھوں کے ساتھ اپنے خلاف "گندی بدنامی کی مہم" اور "میڈیا ریپ" کی شکایت کی۔ بعد ازاں جرمن پریس کونسل (دوئچا پغیسے غاٹ) نے *بلڈزائے-ٹونگ* کی خبر کو غلط انداز سے چھاپنے پر سرزنش کی۔

حوالہ جات
---------

1. 1 2   — اخذ شدہ بتاریخ: 16 فروری 2020 — اجازت نامہ: CC0
2. ↑  بنام: Sibel Kekilli — فلم پورٹل آئی ڈی:  — اخذ شدہ بتاریخ: 9 اکتوبر 2017
3. ↑  Munzinger person ID:  — بنام: Sibel Kekilli — اخذ شدہ بتاریخ: 9 اکتوبر 2017
قرون وسطی کی تصویر
ویدک اور افسانوی عہد کا 'جنوبی کوشل قرون وسطی میں "چھتیس گڑھ" بن گیا۔ 1000 سے 1500 عیسوی تک کی مدت کو درمیانی عمر کہا جاتا ہے۔ اسی عرصے کے دوران ہی اس خطے کو 'چھتیس گڑھ' کے نام سے موسوم کیا گیا تھا کیونکہ قرون وسطی میں قلعے ، جنھیں ویدک اور پورانیک دور میں 'درگ' کہا جاتا تھا ، کو 'گڑھ' کہا جانے لگا۔ گڑھ کا لفظ ملک کے وسطی حصے میں بہت استعمال ہوتا تھا۔ اس وقت کے شاعر جگنک کی تشکیل کردہ کتاب الہند میں 'مانڈاو گڑھ' ، 'سرسا گڑھ' ، 'گڑھ مہوبی' ، 'گڑھ دہلی' کا تذکرہ ہے۔

گڑھ لفظ
-------

گڑھ لفظ کا مطلب قلعے کے ساتھ ایک قلعہ ہے ، لیکن چھتیس گڑھ میں ، گڑھ کا لفظ قلعے کے علاوہ ریاست یا اضلاع میں بھی استعمال ہوتا تھا۔ دوسرے لفظوں میں ، ہم یہ کہہ سکتے ہیں کہ جہاں جہاں بادشاہ اپنا دار الحکومت تعمیر کرتا تھا ، اسی جگہ کے ساتھ گڑھ لفظ استعمال ہوتا تھا۔ چھتیس گڑھ کے زمینداریوں کے اداس مقامات پر آج بھی سابق بادشاہوں کے مضبوط قلعے اور خندق قلعے دیکھے جا سکتے ہیں۔ ایک قلعے کے آس پاس وسیع خطوں کو 'راج' کہا جاتا تھا۔ آج بھی چھتیس گڑھ کے باشندے 'خیرا گڑھ راج' ، 'رائے گڈ راج' ، 'رائے پور راج' ، 'پٹن راج' کے الفاظ استعمال کرتے ہیں۔ اس طرح ، چھتیس گڑھوں کا ایک گروہ ہونے کی وجہ سے ، اس خطے کا نام چھتیس گڑھ بن گیا۔

چھتیس ہی گڑھ کیوں؟
------------------

اس گروپ میں چھتیس گڑھ کیوں تھے یہ جاننے کے لیے ، ہمیں چھتیس گڑھ کی تاریخ کو تلاش کرنا ہوگا۔ دسویں صدی میں ، تریپوری پر طاقتور کلاچوری بادشاہ حکومت کرتے تھے۔ ان بادشاہوں کی ایک شاخ نے چھتیس گڑھ کے رتن پور میں اپنی بادشاہت قائم کی۔ تریپوری کی کالاچوری اپنے آپ کو چندرونشی سمجھتی تھی جبکہ رتن پور کی کلاچوری اپنے خاندان کی اصل کو سورج مانتے تھے۔ دونوں کلاچوری خاندانوں کا تعلق مہیشتی کے حیاہا سہسارجن سے تھا۔ اسی وجہ سے ، چھتیس گڑھ میں رتن پور اور رائے پور کے بادشاہ کو ہیہایونشی کہا جاتا ہے۔ کالاچوری حکمرانوں کی تریپوری شاخ کے تحریری مضامین کے مطابق ، تریپوری کے بادشاہ کوکلاڈیدیو کے اٹھارہ بیٹے تھے۔ بڑے بیٹے نے تریپوری میں حکمرانی کی اور باقی سترہ بھائیوں میں بادشاہی کی باقی تقسیمیں تقسیم کر دیں۔ اس طرح سے پوری ریاست اٹھارہ حصوں میں تقسیم ہو گئی۔ اس خطے میں اس دور میں ریاست کو 'گڑھ' کہا جاتا تھا۔ اڑیسہ میں 'اتھار گڑھ' نام پہلے ہی چل رہا تھا۔ شاید اسی اثر کی وجہ سے ہیہیا خاندان میں اٹھارہ حلقے تھے ، ان کے ریاستوں کے گروپ کا نام 'اتھر گڑھ' تھا۔

کالاچوری خاندان کے 'کِلنگراجا' نامی بادشاہ نے اپنی بادشاہی کو جنوب مشرق کی طرف بڑھایا اور تمن کو اپنا دار الحکومت بلس پور ضلع میں واقع کر دیا۔ کلنگرجا کے پوتے رتناراجا نے رتن پور کو آباد کیا اور اسے اپنا دار الحکومت بنایا۔ رتن پور 'رائے رام چندر' کے ہایے ونشی جونیئر شہزادہ رائے پور شہر کو آباد کرنے کے لیے شیو ناتھ کے جنوب میں آئے اور اسے اپنا دار الحکومت بنایا اور حکمرانی شروع کردی۔ اپنی سلطنت کی روایت کے مطابق اس نے اپنی سلطنت کو اٹھارہ حصوں میں بھی تقسیم کر دیا۔ اس طرح سے ہاہے وانشی بادشاہوں نے شیو ناتھ کے شمال میں اٹھارہ اور شیو ناتھ کے جنوب میں اٹھارہ یعنی چھتیس گڑھ تھے اور اسی وجہ سے اس خطے کو *چھتیس گڑھ* کہا جانے لگا۔
**فضل پوکویا تنگل(انگریزی : Sayyed Fadal Pookoya Thangal)** (سن 1820ء کیرلا-1901ء ترکی) سید فضل پاشا کے نام سے جانے جاتے ہے۔ وہ ایک اسلامی مبلغ تھے جو کیرالہ میں سرگرم تھے۔
آپ کے والد کا نام قطب الزمان سید علوی رحمہ اللہ ہے۔
بعد میں وہ حضرموت یمن سے 18 رمضان ہجری 1183 میں سترہ سال کی عمر میں اسلام کی تبلیغ کے لیے علاقہ ملیبار آئے۔ وہ سید علوی ممبرم رحمہ اللہ کے اکلوتے بیٹے تھے۔

پیدائش اور بچپن
---------------

سید فضل پوکویا تنگل 1820ء کی دہائی میں پیدا ہوئے۔
وہ ممبورم کے سید علی تنگل کے بیٹے تھے جو ماپیلا مسلمانوں کے سیاسی لیڈر اور اسلامی صوفی تھے۔
ان کی والدہ فاطمہ بیوی مسلم صوفی ابوبکر مدنی (کویالندی) کی بیٹی تھیں۔
فضل تنگل کا بچپن اپنے والد کی زیر نگرانی تعلیم حاصل کرنے میں گذرا۔
فضل تنگل نے سب سے پہلے اپنے والد کے ذاتی معاون الحاجی چالیلکتھ کودے اور اس کے بعد پاپرنندگدی ابو بکر کویا مسلیار ، بیتھن مسلیار ویلینگود، عمر خازی، معی الدین خازی ، قلیکت خازی، زین الدین مسلیار تھیررنگادی اور شیخ سلیم عبداللہ بن عمر سے تعلیم حاصل کی۔ انھوں نے حدیث، فقہ اور زبانوں کا علم حاصل کیا۔

خاندانی پس منظر
---------------

سید فضل پووکویا کی دو بیویوں سے تین بیٹیاں اور چھ بیٹے تھے۔
ان کی دو بیٹیاں بچپن میں ہی مر گئی تھیں۔ سید سہل، سید احمد، سید محمد، سید حسن، سید یوسف اور سید علی ان کے بیٹے تھے۔ ترکی میں انھوں نے اپنے گھر والوں کے ساتھ شاندار زندگی گزاری۔ ان کی موت کے بعد حکومت ترکی ان کے گھر والوں کو پینشن دیتی رہی۔

بغاوت
-----

فضل تنگل 20 سال کی عمر میں اپنے والد کی وفات سے قبل برطانوی مخالف تحریک کے رکن تھے اس وقت ممبورما میں کوئی جامع مسجد نہیں تھی۔ فضل تھن نے ایک جامع مسجد تعمیر کروائی۔ جمعہ کے خطبہ میں انھوں نے مالابار کے مسلمانوں کے موجودہ حالات پر بات کی۔ برطانویوں نے اس تحریک میں ملوث ہونے پر ان کی تفتیش کی۔

حوالہ جات
---------

1. ↑  En. Pi Cekkuṭṭi *Muhammad Abdurahman* 2006- Page 82 "But even before the report was submitted, the decision to deport Fazal Pookoya Thangal was taken in February, 1852. The deportation order was issued by the Madras Government on February 12. As the news of the deportation spread, ..."
2. ↑  Anne K. Bang Sufis and Scholars of the Sea: Family Networks in East Africa, - 2003 Page 82 "They turned to the Tannal of Mambram, i.e. to Fadl Pasha. In 1852, the District Magistrate H. V. Conolly issued a warrant for Sayyid Fadl's arrest. Unlike the case of his father, the British this time refused to let matters pass and Sayyid Fadl was "
3. ↑  "DARUL HUDA OFFICIAL WEBSITE"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 23 اکتوبر 2012  الوسيط `|url-status=` تم تجاهله (معاونت)
4. 1 2  "ASHRAFNLKN'S WEBSITE"۔ اخذ شدہ بتاریخ 23 اکتوبر 2012 [*مردہ ربط*]
5. ↑  "MALIK DEENAR Islamic ACADEMY OFFICIAL WEBSITE"۔ 05 ستمبر 2013 میں اصل سے آرکائیو شدہ۔ اخذ شدہ بتاریخ 23 اکتوبر 2012  الوسيط `|url-status=` تم تجاهله (معاونت)
6. ↑  Panikkar, K. N. *Against Lord and State: Religion and Peasant Uprisings in Malabar 1836-1921*
راجہ **دھیان سنگھ** (پیدائش 1905) شیخوپورہ ریاست ، پاکستان کے آخری حکمران تھے۔

حالات
-----

### ابتدائی زندگی

دھیان سنگھ 1905 کو لاہور میں ایک گور برہمن خاندان میں راجا فتح سنگھ کے ہاں پیدا ہوا، جس نے اپنے نسب کا پتہ راجہ خوشحال سنگھ جمعدار کے خاندان سے لیا، جو مہاراجہ رنجیت سنگھ کے دائیں ہاتھ کے آدمی اور کمانڈر انچیف تھے۔

### حکومت

دھیان سنگھ غیر فرقہ وارانہ تھا اور اس نے تقسیم سے پہلے کے دنوں میں اپنی ریاست اور لاہور میں بھی فرقہ وارانہ کشیدگی کو کافی حد تک کم کرنے میں اہم کردار ادا کیا تھا۔ دھیان سنگھ کی تعلیم پنجاب چیفس کالج لاہور سے ہوئی تھی۔ 1926 میں اپنے والد کی وفات کے بعد انھوں نے اپنی جاگیر کا کام سنبھال لیا۔ ترقی پسند خیالات کے حامل نوجوان راجا نے اپنی ریاست کے اصلاحی کام میں دلچسپی لی۔ ان کے اصلاحات کے منصوبے بنیادی طور پر دیہاتیوں کی اجرت وغیرہ میں اضافہ کرکے ان کی بہتری کی طرف تھے۔ اس نے لاہور اور شیخوپورہ میں ایک مفت آیورویدک ہسپتال تعمیر کیا اور تعلیم کے میدان میں بھی بہت کچھ کیا۔ 1937-38 میں جب حکومت کی طرف سے لاہور میں ایک مذبح خانہ تعمیر کرنے کا فیصلہ کیا گیا تو ہندو رہنما گھبرا کر راجا دھیان سنگھ کے مقام پر جمع ہو کر اسے روکنے کی درخواست کی۔ اس کے بعد انھوں نے ڈپٹی کمشنر مسٹر ایس پرتاپ کی منظوری لی اور گورنر سے ملنے شملہ گئے۔ راجا دھیان سنگھ ایک بہترین مکالمہ نگار ہونے کے ناطے گورنر کو اپنے خیالات تک پہنچایا اور اس واقعہ نے لاہور کے ہندوئوں کی تاریخ میں ان کا نام جلی حروف میں درج کیا۔ وہ ہمیشہ ملک میں قومی تحریک کی طرف مائل رہے اور انھوں نے خفیہ طور پر کانگریس کی مالی مدد کی اور 1946 میں انھوں نے کشمیر کے مہاراجا ہری سنگھ سے اپیل کی کہ وہ زیادہ حقیقت پسندانہ بنیں اور کشمیر میں نہرو کا استقبال کریں۔

### معاشرتی تعمیر

راجا دھیان سنگھ نے اپنے دور میں برہمنوں کو اکٹھا کرنے اور ان کو اکٹھا کرنے میں بہت اہم کردار ادا کیا۔ وہ آل انڈیا گور برہمن مہاسبھا کے صدر تھے اور اس حیثیت میں انھوں نے برہمنوں کے مختلف فرقوں کے درمیان اتحاد کے لیے بھرپور کوشش کی۔ اس نے ان کی تعلیم کے لیے بہت سی سہولتیں فراہم کیں اور ہزاروں برہمنوں کو ہندوستانی فوج میں بھرتی کروایا اور اس نے فوج میں ایک علاحدہ برہمن یونٹ کے لیے کمانڈر انچیف سر کلاڈ آچنلیک کی رضامندی بھی حاصل کی جس نے برہمنوں کا معاشرہ میں درجہ بلند کیا۔

### تقسیم اور بعد کی زندگی

تقسیم کے طوفانی دور سے پہلے اور بعد میں راجا نے ہندوؤں اور سکھوں کی مدد کی اور سینکڑوں جانیں فرقہ پرست جنونیوں کے ہاتھوں سے بچائیں۔ تقریباً 80,000 لوگ ان کی حفاظت میں تھے جنہیں وہ بحفاظت ریلوے اسٹیشن تک لے گیا۔ دھیان سنگھ خود دھرم شالہ، ہماچل پردیش چلے گئے اور وہاں انھیں پنجاب چیفس کانگریس کا صدر منتخب کیا گیا اور بعد میں وہ بغیر کسی پیسے اور گھر کے دہلی منتقل ہو گئے۔ انھیں بے شمار مشکلات کا سامنا کرنا پڑا اور مسٹر گڈگل کی مکمل مدد سے انھیں 1948 میں اپنا گھر واپس مل گیا اور چونکہ ان کے پاس معاش کا کوئی ذریعہ نہیں تھا اس لیے انھیں اپنا گھر چینی سفارت خانے کو کرائے پر دینا پڑا۔

یہ بھی دیکھیں
-------------

* راجا خوش حال سنگھ جمعدار

حوالہ جات
---------

1. ↑  Personalities: A Comprehensive and Authentic Biographical Dictionary of Men۔ Arunum & Sheel۔ 1950۔ صفحہ: 11۔ ISBN 978-93-5704-660-2
**سندهودیش** ایک اصطلاح ہے۔ جسے سندهی قوم پرست استعمال کرتے ہیں۔ سندهی قوم پرست صوبہ سندھ کو پاکستان سے علاحدہ کرکے ایک آزاد ملک "سندهودیش" بنانا چاہتے ہیں۔

ابتدا
-----

سندهودیش کا مطالبہ سب سے پہلے سائیں جی ایم سید نے 17 جنوری 1972ء کو کیا تها۔ سید نے حیدرآباد، سندھ میں 17 جنوری 1972ء کو اپنی سالگرہ کے موقع پر جئے سندھ تحریک کی بنیاد رکهی اور سندھ کو آزاد وطن بنانے کے لیے جدوجہد کا اعلان کیا۔ اس وجہ سے حکومت پاکستان کی طرف سے انھیں کئی مرتبہ گرفتار اور نظربند کیا گیا۔ لیکن سید نے اپنا عزم جاری رکها۔ آج کئی قوم پرست جماعتیں آزاد سندهودیش کے لیے سرگرم ہیں۔ انھیں انتظامیہ کی طرف سے کئی مصیبتوں کا سامنا بهی کرنا پڑتا ہے۔

اسباب
-----

جی ایم سید کا کہنا تها کہ پنجابی، پاکستان کی آڑ میں سندھ کے وسائل لوٹ رہے ہیں۔ سندھ اب پنجاب کی غلامی میں ہے۔ اسی لیے اب وہ سندھ کو پاکستان اور پنجاب سے علاحدہ کرنا چاہتے تھے۔ ان کے پیش کردہ نقطہ نظر کے مطابق کئی نا انصافیاں سندھ کے ساتھ ہو رہی ہے۔ سندھ پاکستان کو سب سے زیادہ وسائل دیتی ہے۔ لیکن سندھ کو اس کا مناسب حصہ نہیں دیا جا رہا۔ 1947ء سے لے کر آج تک کئی مہاجرین سندھ کے اہم ترین شہر کراچی میں آباد کیے جا رہے ہیں۔ لیکن سندهیوں کے لیے وہاں زمین تنگ کی گئی ہے۔ مہاجرین اب کراچی کو سندھ سے علاحدہ صوبہ بنانا چاہتے ہیں۔ ان نا انصافیوں کے رد عمل میں سندهودیش تحریک کا آغاز ہوا۔

مرکز
----

اس تحریک کا مرکز سن، سندھ ہے۔ جہاں جی ایم سید کی پیدائش ہوئی تهی۔ یہیں سید کی آخری آرام گاه بهی ہے۔
**بالفور پیٹرک پیٹرسن** (پیدائش: 15 ستمبر 1961ء) پیٹرسنہ 1980ء کی دہائی کے وسط سے 1990ء کی دہائی کے اوائل میں ویسٹ انڈین کرکٹ ٹیم کے سابق فاسٹ باؤلر ہیں۔ وہ اس لحاظ سے قابل ذکر ہے کہ، ایک ایسے دور میں جب ویسٹ انڈیز نے تیز گیند بازی کی طاقت کے ذریعے عالمی کرکٹ پر غلبہ حاصل کیا اور تیز گیندبازی کے ستاروں کی ایک کہکشاں پیدا کی، اسے اکثر کھیلنے والوں میں سب سے تیز رفتار کے طور پر تسلیم کیا جاتا ہے۔ ویسٹ انڈیز کے وکٹ کیپر جیف ڈوجن، جنھوں نے ان سب کو وکٹ کیپ کیا، کہا کہ پیٹرسن نے سب سے تیز وکٹیں حاصل کیں۔

### ابتدائی زندگی

مورس اور ایملڈا کے ہاں پورٹ لینڈ، جمیکا میں پیدا ہوئے، پیٹرسن نے ہیپی گرو ہائی اسکول اور وولمر اسکول میں تعلیم حاصل کی اور جمیکا اسکول کا سرٹیفکیٹ حاصل کیا۔ پیٹرسن کے والد اور دادا نے جمیکا میں پارش لیول کی کرکٹ کھیلی تھی۔

### کیریئر

پیٹرسن انگلینڈ کے خلاف 1986ء کے سبینا پارک ٹیسٹ کے لیے مائیکل ہولڈنگ کی غیر موجودگی میں بین الاقوامی منظر نامے پر پہنچے اور انھیں بین الاقوامی کھیل کے تیز ترین گیند بازوں میں سے ایک قرار دیا گیا۔ وسیع پیمانے پر تعمیر، جارحانہ اور تیز، پیٹرسن نے ڈیبیو پر سات وکٹیں حاصل کیں۔ اس نے اپنی جگہ برقرار رکھی اور ویسٹ انڈیز کے لیے باقاعدہ نئے گیند باز بن گئے۔ انگلینڈ کے تجربہ کار اوپنر گراہم گوچ نے تبصرہ کیا کہ پیٹرسن نے انھیں اپنی تیز گیند بازی سے خوفزدہ کر دیا۔ پیٹرسن نے ہندوستان کے خلاف 1987/8ء کی سیریز کے پہلے ٹیسٹ میں 24/5 کے اعداد و شمار واپس کیے، انھیں 30.3 اوورز میں یا پہلے دن کھیل کے ایک سیشن سے کچھ زیادہ میں آؤٹ کیا۔ میلبورن میں ایک ٹیسٹ میچ میں، 1988-89ء کرسمس کے دوران، دوسرے آخری دن کے کھیل سے ٹھیک پہلے، اسٹیو وا نے پیٹرسن کو باؤنس کرنے کا فیصلہ کیا۔ دن کے کھیل کے اختتام پر پیٹرسن آسٹریلوی ڈریسنگ روم میں گھس گئے اور کھیل کے پانچویں اور آخری دن پچ پر موجود تمام مخالف بلے بازوں کو مارنے کی دھمکی دی۔ اس کے بعد آسٹریلیا 400 کے تعاقب میں 114 رنز بنا کر آؤٹ ہو گیا۔ پیٹرسن نے اننگز میں پانچ وکٹیں اور میچ کے لیے نو وکٹیں حاصل کیں۔ انھیں 1992/3ء کے دورہ آسٹریلیا کے بعد تادیبی وجوہات کی بنا پر ڈراپ کر دیا گیا تھا، آخری بار ویسٹ انڈیز نے آسٹریلیا میں سیریز جیتی تھی۔ پیٹرسن کے کیریئر کا سٹرائیک ریٹ 51.9 اب تک کے بہترین کھلاڑیوں میں سے ہے، حالانکہ اس کی 93 ٹیسٹ وکٹیں 30.9 کی قدرے زیادہ اوسط سے آئیں کیونکہ ان کی حد سے زیادہ حملہ آور طبیعت اور اس کے بعد کی فیلڈ سیٹنگز، جس نے ہمیشہ رنز کے ساتھ ساتھ وکٹوں کا موقع فراہم کیا۔

### ریٹائرمنٹ کے بعد

2016ء میں اینڈریو ملر نے پیٹرسن کے بارے میں لکھا، "وہ اپنی کرکٹ کے بعد کی زندگی کا نام ظاہر نہ کرنے سے محض لیجنڈ میں اضافہ ہوتا ہے۔ کسی کو بھی پوری طرح سے یقین نہیں لگتا کہ اس کا کیا بن گیا ہے، وہ سڑکوں پر واپس کھو گیا جہاں سے وہ آیا تھا۔" 2017ء میں، کئی سالوں تک اس کا پتہ لگانے کی کوشش کے بعد، ہندوستانی صحافی بھرت سندرسن نے پیٹرسن کو کنگسٹن، جمیکا میں پایا، جہاں وہ کھیلنا ختم کرنے کے بعد سے رہتا ہے۔ دماغی صحت کے مسائل نے اسے زیر کر لیا اور اسے اپنے خاندان سے الگ کر دیا، حالانکہ اس کے کرکٹ کیریئر کی روشن یادیں باقی ہیں۔

حوالہ جات
---------
**محمد لاریف ادروس** (پیدائش 1940ء) ایک سابق کرکٹ کھلاڑی ہے جس نے 1964ء اور 1970ء کے درمیان سیلون کے لیے فرسٹ کلاس کرکٹ کے 6میچ کھیلے۔ ایس تھامس کالج، ماؤنٹ لاوینیا کے لیے ایک چیمپئن لیگ اسپن باؤلر تھا جو 1960ء میں ٹیم کی کپتانی کر رہا تھا اور سیلون کے سکولوں کی نمائندگی کر رہا تھا۔  انھوں نے 1964-65 میں سیلون ٹیم کے ساتھ ہندوستان کا دورہ کیا لیکن انھیں فرسٹ کلاس میچوں میں بہت کم کامیابی ملی اور وہ ہندوستان کے خلاف 3میں سے کسی بھی میچ میں نہیں کھیلے۔ اس نے یونیورسٹی آف سیلون سے میڈیسن میں گریجویشن کیا اور ریاستہائے متحدہ چلے گئے جہاں اس نے کیلیفورنیا میں ماہر امراض گردہ کے طور پر پریکٹس کی۔ انھوں نے کرکٹ میں بھی امریکہ کی نمائندگی کی، 1979ء میں کینیڈا کے خلاف میچ میں 60 کے ساتھ ٹاپ اسکور کیا ۔ انھوں نے سری لنکا میڈیکل ایسوسی ایشن آف نارتھ امریکا، ویسٹ کوسٹ کے صدر کے طور پر کچھ سالوں تک خدمات انجام دیں۔

حوالہ جات
---------

1. ↑  "Royal College v S. Thomas' College 1959-60"۔ CricketArchive۔ اخذ شدہ بتاریخ 15 اپریل 2017
2. ↑  "Canada v USA 1979"۔ CricketArchive۔ اخذ شدہ بتاریخ 15 اپریل 2017
3. ↑  "Re-elected President of the SLMA of N. America, West Coast"۔ colombomedgrads1962۔ اخذ شدہ بتاریخ 15 اپریل 2017
**خواتین کا ہاکی** سے مراد ہاکی کا وہ کھیل جو خواتین ٹیم کی شکل میں کھیلتی ہیں۔ یہ دنیا کے کئی ممالک میں رائج ہے۔ ریاستہائے متحدہ امریکا میں خواتین کے ہاکی کو فروغ دینے کی کوشش 1970ء سے کی جاتی رہی ہے اور جدید طور پر یہ کھیل کافی فروغ پا رہا ہے۔ عام زمینی ہاکی کے علاوہ ملک میں آئس ہاکی بھی کافی فروغ پا رہا ہے۔ دنیا کے کئی خطوں میں بھی خواتین کے ہاکی پر توجہ دی جا رہی ہے۔

بر صغیر
-------

بھارت میں مردوں کے ہاکی کے مقابلے میں نسبتًا کم معروف خواتین کی ہاکی کھلاڑیوں نے بھی دنیا میں کئی مقابلے ٹیم کی شکل میں جیت چکی ہیں۔

بھارت کی بے شمار کامیابی کی تاریخ میں سے ایک اہم کامیابی کا سفر بھارتی خواتین ہاکی کھلاڑیوں نے اپنی نیوزی لینڈ سیریز میں کیا تھا۔ 2020ء میں نیوزی لینڈ ڈویلپمنٹ ٹیم کے خلاف شاندار 4-0 کی جیت کے ساتھ نیوزی لینڈ دورے کا عمدہ آغاز کرنے والی بھارتی خاتون ہاکی ٹیم نے پانچویں مقابلے میں میزبان نیوزی لینڈ کی خواتین کی ٹیم سے 1-2 کی شکست کا سامنا کر چکی ہے۔ تاہم اس کی مجموعی کار کردگی میز بان ٹیم سے بہتر رہی ہے اور اس اعتبار سے یہ سابقہ کامیابیوں کی طرح ایک اور بھارتی خواتین ہاکی ٹیم کا ایک کامیاب دورہ تھا۔

پاکستان میں خواتین کو کھیلوں میں شرکت کے کم ہی مواقع ملتے ہیں۔ڈسٹرکٹ اسپورٹس کونسل بہاولپور کے زیر اہتمام ہونے والا ایک بین ضلعی ٹورنامنٹ پاکستان میں خواتین کی نیشنل چیمپئن شپ کے بعد اسے خواتین ہاکی کا سب سے بڑا ایونٹ سمجھا جاتا ہے۔ اس میں کئی ضلعی خواتین کی ٹیمیں شرکت کرتی ہیں اور ملک میں خواتین کے ہاکی کو فروغ دینے کے ایک اہم مقصد کو انجام دیتی ہیں۔ کھیل پر تبصرہ کرنے والے تجزیہ نگاروں کے مطابق اگر ملک میں ایسے ٹورنامنٹ جاری رہے تو مستقبل قریب میں یہ امید کی جا سکتی ہے کہ پاکستان کی خواتین کی ہاکی ٹیم جلد دنیا کی صف اول کی ٹیموں میں شامل ہو جائے گی۔ اس کے ساتھ ساتھ ملک میں خواتین کے کھیلوں کی ثقافت بھی عام ہوگی، اس کی طرف بھی تبصرہ نگاروں نے توجہ مبذول کی ہے۔

مزید دیکھیے
-----------

* ہاکی
* خواتین کا ہاکی عالمی کپ
* نیدرلینڈز خواتین کی قومی ہاکی ٹیم
* خواتین کا ٹینس
* خواتین کا کرکٹ
* خواتین کا فٹ بال

حوالہ جات
---------

1. ↑  
Girls and Women's Hockey
2. ↑  ہندوستانی خاتون ہاکی کو 1-2 سے شکست کا سامنا
3. ↑  انٹرڈسٹرکٹ ویمنز ہاکی ٹورنامنٹ کا آنکھوں دیکھا حال[*مردہ ربط*]
مٹ چانڈیہ، کوہ سلیمان کا خوبصورت نخلستان:

مٹ چانڈیہ سرائیکی وسیب کے ضلع ڈیرہ غازی خان میں کوہ سلیمان کے قبائلی علاقہ کی یونین کونسل مبارکی میں واقع ہے۔ ضلعی ہیڈ کوارٹر سے اس کا فاصلہ تقریباً 90 کلومیٹر ہے۔ یہ سطح سمندر سے تقریبا 2200 فٹ کی بلندی پر ہے۔ مٹ چانڈیہ کی زمین کو وڈور نالہ کا پانی سیراب کرتا ہے جبکہ قدرتی چشموں میں بھی سارا سال پانی جاری رہتا ہے۔ یہی وجہ ہے کہ یہاں ایک خوبصورت سرسبز نخلستان آباد ہے جو عام طور پر کوہ سلیمان کے پہاڑی سلسلے میں نہیں ملتا۔ مٹ چانڈیہ کے اکثر افراد بسلسہ روزگار بیرون ملک مقیم ہیں۔ یہاں گورنمنٹ بوائز ہائ سکول بھی قائم ہے جبکہ ہسپتال کی سہولت نہیں ہے۔

مٹ چانڈیہ پہنچنے کے لیے سخی سرور سے شمال کی جانب تقریبا 30 کلومیٹر رونگھن چیک پوسٹ پہنچنا ہوتا ہے، یہاں تک راستہ انتہائ خراب لیکن زیر تعمیر ہے۔ رونگھن سے مٹ چانڈیہ تک کارپٹ روڈ ہے، یہ فاصلہ 25 کلومیٹر ہے۔ مٹ چانڈیہ کی آبادی سے تقریبا 2 کلومیٹر قبل سڑک ختم ہوجاتی ہے اور بقیہ راستہ پتھروں کے دشوار گزار ٹریک پر مشتمل ہے۔ مٹ چانڈیہ سے ڈیرہ غازی خان شہر پہنچنے میں کم و بیش تین سے ساڑھے تین گھنٹے درکار ہوتے ہیں۔ ایمرجنسی کی صورت میں مریضوں کو بہت مشکل کا سامنا ہوتا ہے
جامع مسجد نور ،کالج روڈ، ڈسکہ ضلع سیالکوٹ
ڈسکہ، صوبہ پنجاب کا ایک چھوٹا صنعتی شہر ہے۔ اس کی آبادی تقریباً 501،000 ہے۔ ڈسکہ ضلع سیالکوٹ کی چار تحصیلوں میں سے ایک تحصیل ہے۔ یہ سیالکوٹ سے تقریبا 26 اور گوجرانوالہ سے تقریباً 25 کلومیٹر کے فاصلے پر واقع ہے۔یہ دس کوہ یعنی فاصلہ ماپنے کا پیمانہ سے نکلا ہے جو آہستہ آہستہ ڈسکہ کہلایا۔۔یہ زرعی آلات و سرجیکل آلات بنانے میں بھی اپنا ثانی نہیں رکھتا۔۔۔ڈسکہ کی مشہور شخصیات سر ظفراللہ خان۔۔۔پیر سید محمد چنن شاہ نوری آستانہ عالیہ آلو مہار شریف۔۔۔ جاوید جمال ڈسکوی۔۔۔ سید افتخارالحسن ظاہرے شاہ ایم این اے ۔۔۔بابا جی خالد محمود مکی ، مولانا فیروز خان ،خواجہ فراست اللہ خان، شاہد جاوید ڈسکوی وغیرہ ہیں۔۔۔بین المذاہب بہت ہم آہنگی ہے۔۔۔بٹ برادری جٹ اور گجر برادری نمایاں ہے۔۔۔محرم الحرام نہایت عقیدت و احترام سے منایا جاتا ہے۔۔۔

نام کی تاریخ
------------

سر محمد ظفر اللہ خان کا آبائی گاوں ڈسکہ تھا۔ ان کے والد نصر اللہ خان ساہی جاٹ قبیلہ سے تعلق رکھتے تھے اور پیشہ کے لحاظ سے وکیل تھے۔ ان کی والدہ باجوہ جاٹ خاندان سے تعلق رکھتی تھیں۔ ظفر اللہ خان اپنی والدہ سے بہت متاثر تھے اور ان کے متعلق ایک کتاب "میری والدہ "کے نام سے لکھی۔ ان کی پیدائش 6 فروری 1893 کو ہوئی۔

تحصیل میونسپل ایڈمنسٹریشن ڈسکہ [ٹی ایم اے] ک مطابق ڈسکہ شہر مغل بادشاہ شاہجہان نے [1592-1666] کے دور میں شاہجہان آباد قائم کیا گیا تھا۔ ڈسکہ کا پہلا نام شاہجہان آباد تھا ریونیو ریکارڈ کے مطابق علاقے کی زمین داس خاندان کی ملکیت ہے- جو بڑا زمیندار خاندان تھا۔ اور اس طرح یہ 'داس' کا' سے ڈسکہ یعنی انگلش میں کہا جاتا ہے daska ۔

ایک روایت کے مطابق۔ ڈسکہ کا نام "دہ کوہ" سے بگڑ کر بنا ہے۔ "دہ" لفظ فارسی زبان کا ہے اور اس کا مطلب حساب کا دس ہے اور "کوہ" کا مطلب فاصلے کِا پیمانِہ ہے جو مغل دور میں استعمال ہوتا تھا۔ ڈسکہ شہر گوجرانوالہ اور سیالکوٹ سے دس کوہ پر واقٰع ہے۔اس کا پرانا نام ڈسکہ کوٹ بھی رہا ہے۔

آلو مہار شریف یہاں کا مشہور قصبہ ہے ،الو مہار شریف کے اولیا دنیا بھر میں تصوف کے لہٰذ سے لاکھوں مریدین رکھتے ہیں۔
ڈسکہ کے قریبی گاؤں گوئیندکے کا ایک نام ہے جس میں تقریبا 500 مکانات شامل ہیں۔اور اس میں سات مساجد ہیں۔اور اس کے قریبی نہر اپر چناب ہے،

شخصیات
------

* آفتاب شاہ
پورے ٹوکیلاؤ (Tokelau) میں تین سکولز ہیں اور تینوں اٹولز پر ایک ایک سکول واقع ہے۔ فکاؤفو اٹول جو تینوں جزائر میں سب سے زیادہ جنوب میں واقع ہے، اس میں تیالینو سکول (Tialeniu School) ہے۔ متیتی سکول (Matiti School) نوکونونو جزیرہ پر واقع ہے جبکہ متاوالا سکول (Matauala School) جزیرہ اٹافو (جو ان تینوں جزائر کے بالکل شمال میں واقع ہے) میں ہے۔

ان سکولز میں مختلف درجات میں تعلیم کا انتظام ہے۔ تعلیم کی شروعات آغاز بچپن سے ہوتی ہے جو گیارہ سال تک جاری رہتی ہے۔ اس کے بعد طلبہ کو قومی امتحان میں شرکت کرنا ہوتا ہے۔ اس امتحان میں ان طلبہ کو منتخب کیا جاتا ہے جو بارہویں سال کی تعلیم کے اہل ہوں۔ یہ انتخاب ٹوکیلاؤ سکالرشپ سکیم کے تحت عمل میں آتا ہے۔ کامیاب طلبہ بارہویں اور تیرہویں سال کی تعلیم کا آغاز ریاست سامووا میں ہوتا ہے۔

  


| * د
* ب
* ت
اوقیانوسیہ میں تعلیم |
| --- |
| ممالک | 
* آسٹریلیا
* مشرقی تیمور
* فجی
* انڈونیشیا
* کیریباتی
* جزائر مارشل
* مائکرونیشیا
* ناورو
* نیوزی لینڈ
* پلاؤ
* پاپوا نیو گنی
* سمووا
* جزائر سلیمان
* ٹونگا
* تووالو
* وانواتو

 |
| تابع ممالک  اور بادشاہتیں | 
* امریکی سمووا
* جزیرہ کرسمس
* جزائر کوکوس
* جزائر کک
* جزیرہ ایسٹر
* فرانسیسی پولینیشیا
* گوام
* ہوائی
* نیو کیلیڈونیا
* نیووے
* جزیرہ نارفوک
* جزائر شمالی ماریانا
* جزائر پٹکیرن
* ٹوکیلاؤ
* والس و فتونہ

 |
فائل:Mẫu Thượng Thiên Mother Goddess of Heaven Hàng Trống.jpgویت نامی تصورات کے مطابق جنت کی دیوی ماں ہانگ ترونگ
**دیوی ماں** (انگریزی: Mother goddess) ایک دیو مالائی تصور ہونے کے ساتھ ساتھ کئی نسوانی ادب کے فلسفوں کا حصہ ہے جو نسوانی الوہیت اور تخلیق، پیدائش، تولید، جنسی اتحاد، پرورش اور زندگی کے مختلف دورانیوں کی نمائندگی کرتی ہے۔ یہ اصطلاح ان مختلف النوع شخصیات کی نمائندگی کرتی ہے جیسے کہ پتھر کے دور کی زہرہ سیارے کی دیوی یا پھر کنواری مریم۔ چوں کہ مادریت عالمی سطح کی انسانی حقیقتوں میں سے ایک ہے، اس لیے ایسی کوئی انسانی ثقافت نہیں ہے جس میں کہ مادرانہ علامت کشی معبودیت کے کسی نہ کسی درجے میں نہ پیش کی گئی ہو۔ چوں کہ مادرانہ تجسیم میں کافی اختلاف اور تنوع موجود ہے، ایک در پردہ ناتشفی بخش ضرورت یہ محسوس کی گئی ہے کہ دیوی ماں کے تصور مادرانہ تجسیم کو مزید پیچیدہ اور مفید انداز پیش کی جائے، جس میں معنویت، علامت کشی اور کار کردگی پر زور ہو۔ عالمی سطح پر ایک روایت یہ بھی ہے کہ زمین کو ماں سے جوڑ کر پیش کیا جائے، جیسے کہ انگریزی میں مادر زمین یا Mother Earth کہا جاتا ہے۔ اسی طرح سے کئی ہندی اور کئی دیگر زبانوں میں وطن عزیز کو ماتر بھومی یا دھرتی ماں کہا جاتا ہے۔ اسی طرح ہندی میں بھارت کو ایک نسوانی اور گہوارگی کی پہچان سے جوڑ کر بھارت ماتا یا مادرِ ہند بھی کہا جاتا ہے۔

ہندو دھرم میں دیوی ماں
----------------------

ہندو مت میں کئی دیویوں کو دیوی ماں کے لقب سے ملقب کیا گیا ہے اور انھیں محافظت کے ذمے کی گیرندہ تصور کیا گیا ہے۔ کثیر ہندو آبادی والے ملک بھارت میں مختلف تہواروں میں سے ایک نو راتری بھی ہے جس میں درگا کی پوجا کی جاتی ہے۔ اس موقع پر ملک کے وزیر اعظم بھی پیام جاری کیا کرتے ہیں کہ ماں جگدمبا یا درگا سبھی کے لیے امن وسکون، خوش حالی اورخوشیاں لائے گی۔ یہ بھی امید ظاہر کی جاتی ہے کہ ماں جگدمبا کے آشیرباد سے یہ کرہ ارض محفوظ، صحت مند اور خوش حال رہے گا۔

مزید دیکھیے
-----------

* دیومالا
* نسوانی ادب

حوالہ جات
---------

1. ↑  Mother goddess
2. ↑  دیوی دُرگا کی پوجا کا تہوار نوراترا آج سے ملک بھر میں شروع[*مردہ ربط*]
**محمد ابراہیم محسنی** پاکستان گلگت بلتستان علاقہ روندو کے نامور شیعہ عالم دین تھے۔ آپ نے پاکستان اور ایران مشہد کے دینی مدارس میں مشہور علما اور فقہا سے کسب فیض کیا۔ شیعہ پرسنل لا کے قانون کی تدوین میں کافی کوشش کی۔ مشہد میں اردو زبان طلاب کے لیے علمی میدان میں کافی خدمت کی۔ آپ سنہ 1957ء کو پیدا ہوئے اور 9 جنوری 2020ء کو ایران کے شہر مشہد میں وفات پاگئے اور امام رضا علیہ السلام کے حرم میں سپرد خاک ہوئے۔

تعارف
-----

محمد ابراہیم محسنی ولد انور ملک پاکستان کے صوبہ گلگت بلتستان میں ضلع روندو کے دور افتادہ گاؤں زنگوٹ ملیار کے ایک شیعہ مذہبی گھرانے میں پیدا ہوئے۔
بچپنا اپنے آبائی گاؤں میں ہی گزارا۔

تعلیمی سفر
----------

ابراہیم محسنی نے ابتدائی تعلیم کا آغاز اپنے گھر سے کیا چونکہ اس دور میں زنگوٹ ملیال سرکاری اسکول سے محروم تھا۔ آپ نے تعلیم کا آغاز قرآن پاک سے کیا اور قرآن مجید سیکھنے کے بعد دینی علم کے حصول کے لیے سکردو مہدی آباد کا رخ کیا۔ وہاں سے مختصر عرصہ کے لیے سرگودھا چلے گئے اور 1976ء میں آپ نے مزید دینی تعلیم کے حصول کے لیے شیعہ دینی درسگاہ جامعۃ المنتظر لاہور میں داخلہ لیا جس کے بانی اور پرنسپل سید صفدر حسین نقوی تھے۔
یہاں پر آپ کے اساتذہ میں اختر عباس نجفی، سید صفدر حسین نجفی، محمد شفیع نجفی، حافظ ریاض حسین نجفی اور موسیٰ بیگ نجفی تھے کہ جن سے آپ نے کسب فیض کیا۔ 1980ء میں ابتدائی تعلیم کے حصول کے بعد اعلی تعلیم کے حصول کے لیے حوزہ علمیہ مشہد ایران روانہ ہو گئے۔

### حوزہ علمیہ مشہد

محسنی سنہ 1980ء کو حوزہ علمیہ مشہد تشریف لے گئے۔ جہاں آپ نے علم فقہ، فلسفہ، منطق، قرآن و حدیث کی اعلی تعلیم حاصل کی اور حوزہ کی اعلی تعلیم آپ نے مختلف اساتذہ سے حاصل کیا، جن میں آیت اللہ سید حمزہ موسی، آیت اللہ رضا زادہ آیت اللہ مرتضوی اور آیت اللہ سیدان سر فہرست ہیں۔ آپ 1980ء سے اپنی عمر کے آخری لمحات تک حوزہ علمیہ مشہد میں تحصیل علم میں مشغول رہے اور اس دوران تدریس کے فرائض بھی انجام دیتے رہے۔

فلاحی اور سماجی خدمات
---------------------

محسنی یوں تو مشہد میں پاکستانی علما کے درمیان ایک شخصیت سمجھے جاتے تھے لیکن گلگت بلتستان کے علما کے درمیان آپ کو خاص مقام حاصل تھا۔ حسینیہ بلتستانیہ مشہد کی تاسیس میں آپ نے بہت تگ و دو کیا۔ اس کے علاوہ سید عارف حسین الحسینی کے دور اور سید ساجد علی نقوی کے دور میں بھی آپ نے کچھ عرصہ تحریک جعفریہ پاکستان شعبہ مشہد کی صدارتی ذمہ داری سنبھالی۔

### تدریس اور تبلیغ

آپ نے اپنی طالب علمی کے دور سے ہی تدریس کا سلسلہ شروع کر دیا تھا اور اس سلسلے میں مدرسہ آیت اللہ خوئی شعبہ اردو زبان کی مدیریت اور تدریسی دورہ آپ کی اہم علمی خدمات میں شمار ہوتے ہیں۔ آپ نے ایران عراق جنگ میں بھی حصہ لیا۔
دین کی تبلیغ کے لیے پاکستان کے مختلف شہروں کے علاوہ بعض بیرون ملک سفر بھی انجام دئے

محمد ابراہیم محسنی کے آرامگاہ کی

تالیفات
-------

سید افتخار حسین نقوی کی سرپرستی میں پاکستانی عائلی قانون کی تدوین میں بھی پیش پیش رہے۔ جو تین جلدوں میں چھپ کر منظر عام پر آگئی ہے۔

وفات
----

محمد ابراہیم آخری چند سالوں میں بیمار رہے اور اسی بیماری کے سبب9 جنوری 2020ء کو دن کے تقریبا 12 بجے ایران کے ایک ہسپتال میں وفات پاگئے۔ اور 11 جنوری کو مشہد میں امام رضا کے حرم آیت اللہ باقر مصباح نے نماز میت پڑھائی اور وہیں پر دفن ہوئے۔

متعلقہ مضامین
-------------

* زنگوٹ
* عارف حسین الحسینی
* روندو
* گلگت بلتستان
* تحریک جعفریہ
* سید ضیاء الدین رضوی

حوالہ جات
---------

1. ↑
2. ↑  ماہنامہ ہادی، 2008، ص 8۔
3. ↑
4. ↑
5. ↑
**فلپ سالکلڈ سنڈر کامبی بوور** (پیدائش: 24 ستمبر 1898ء) | (انتقال: 12 اکتوبر 1978ء) ایک انگلش فرسٹ کلاس کرکٹر تھا۔ ہنری گریگوری سنڈرکومبی بوور کا بیٹا، وہ ستمبر 1898ء میں ہولٹبی میں پیدا ہوا تھا۔ اس کی تعلیم ریپٹن اسکول میں ہوئی،  ستمبر 1917ء میں براہ راست رائل گیریژن آرٹلری میں سیکنڈ لیفٹیننٹ کے طور پر داخل ہوئے اور پہلی جنگ عظیم کے آخری سال میں خدمات انجام دیں۔ جنگ کے بعد وہ اوریل کالج، آکسفورڈ چلا گیا۔ آکسفورڈ میں رہتے ہوئے انھوں نے 1919ء میں آکسفورڈ میں میریلیبون کرکٹ کلب کے خلاف آکسفورڈ یونیورسٹی کے لیے فرسٹ کلاس کرکٹ میں اپنا آغاز کیا۔ اس نے 1919ء میں آکسفورڈ کے لیے 3مزید فرسٹ کلاس مقابلے پیش کیے، اس کے علاوہ ایسٹبورن میں آکسفورڈ یونیورسٹی *کے خلاف* ایچ ڈی جی لیوسن گوورز الیون کے لیے فرسٹ کلاس میں پیش ہوئے۔  آکسفورڈ کے لیے اس نے 17.50 کی اوسط سے 105 رنز بنائے اور 78 کا اعلی سکور  تمام پانچ میچوں میں اس نے 103 کے عوض 3 کے بہترین اعداد و شمار کے ساتھ 11 وکٹیں حاصل کیں۔  وہ جنوبی افریقہ ہجرت کر گئے جہاں وہ ٹرانسوال میں کسان بن گئے۔

### انتقال

اکتوبر 1978ء میں جنوبی افریقہ میں میگالیسبرگ پہاڑی سلسلے میں ان کا انتقال ہوا۔ ان کا پوتا جنوبی افریقہ کے ٹیسٹ کرکٹ کھلاڑی کلائیو رائس تھا۔ ان کے بڑے چچا کرسٹوفر نیویل نے بھی فرسٹ کلاس کرکٹ کھیلی۔

حوالہ جات
---------

1. 1 2  "Player profile: Philip Bower"۔ ESPNcricinfo۔ اخذ شدہ بتاریخ 26 جولا‎ئی 2019
2. ↑  "First-Class Matches played by Philip Bower"۔ CricketArchive۔ اخذ شدہ بتاریخ 26 جولا‎ئی 2019
3. ↑  "First-class Batting and Fielding For Each Team by Philip Bower"۔ CricketArchive۔ اخذ شدہ بتاریخ 26 جولا‎ئی 2019
**ریبیکا جین رولز** (پیدائش:22 اگست 1975ء) نیوزی لینڈ کی سابق خاتون کرکٹ اور ایسوسی ایشن فٹ بال کھلاڑی ہیں جنھوں نے دونوں کھیلوں میں نیوزی لینڈ کی نمائندگی کی۔  کرکٹ میں وہ بطور وکٹ کیپر اور دائیں ہاتھ کے بلے باز کے طور پر کھیلی اور 1997ء اور 2007ء کے درمیان نیوزی لینڈ کے لیے 1 ٹیسٹ میچ 104 ایک روزہ بین الاقوامی اور 2 ٹوئنٹی 20 بین الاقوامی میچوں میں نظر آئیں۔ اس نے سنٹرل ڈسٹرکٹس اور آکلینڈ کے لیے مقامی اول درجہ کرکٹ کھیلی۔   فٹ بال میں اس نے نیوزی لینڈ کے لیے 21 میچ کھیلے۔

### کرکٹ

رولز کا ایک طویل ایک روزہ بین الاقوامی کیریئر تھا جس نے 104 میچوں کے ساتھ ساتھ 1 ٹیسٹ میچ میں نیوزی لینڈ کی نمائندگی کی۔ وہ ڈیبی ہاکلے کے بعد 100 ایک روزہ کا سنگ میل عبور کرنے والی نیوزی لینڈ کی صرف دوسری خاتون تھیں۔ وہ وکٹ کیپر بلے باز تھیں۔ وہ 2000ء میں لنکن میں فاتح خواتین کرکٹ ورلڈ کپ میں کھیلی اور وہ سٹیٹ لیگ میں آکلینڈ ہارٹس کے لیے بھی کھیلی۔ وہ نیپئر میں پیدا ہوئی تھی۔ ریبیکا رولز پہلی خاتون کرکٹ کھلاڑی بھی ہیں جنھوں نے خواتین ایک روزہ کرکٹ کی تاریخ میں بطور وکٹ کیپر 2000ء رنز بنانے اور 100 آؤٹ کرنے کا ڈبل مکمل کیا۔

مزید دیکھیے
-----------

* خواتین کی کرکٹ
* خواتین کی ٹیسٹ کرکٹ
* نیوزی لینڈ قومی خواتین کرکٹ ٹیم
* نیوزی لینڈ خواتین ٹیسٹ کرکٹ کھلاڑیوں کی فہرست
* خواتین ایک روزہ بین الاقوامی
* نیوزی لینڈ کی خواتین ون ڈے کرکٹرز کی فہرست

حوالہ جات
---------

1. ↑
2. ↑  Soccerdonna player ID:  — اخذ شدہ بتاریخ: 28 مئی 2022
3. ↑  "The changing landscape of women's cricket"۔ International Cricket Council۔ اخذ شدہ بتاریخ 14 فروری 2022
4. ↑  "Player Profile: Rebecca Rolls"۔ ESPNcricinfo۔ اخذ شدہ بتاریخ 19 اپریل 2021
5. ↑  "Player Profile: Rebecca Rolls"۔ CricketArchive۔ اخذ شدہ بتاریخ 19 اپریل 2021
**آمنہ حسین** (پیدائش 1964) سری لنکن ماہر معاشیات ، ناول نگار ، ایڈیٹر ہیں۔ وہ مختصر کہانیوں ، *فیفٹین اینڈ زلیز کے* مجموعے کے لیے مشہور ہے۔

زندگی
-----

آمنہ حسین 1964 میں سری لنکا کی مغربی ریاست کولپٹی (اب کولپٹیا) میں پیدا ہوئیں۔ اس کے والد مہدی حسین ایک وکیل تھے ، جبکہ ان کی والدہ مرینہ کافور گھریلو خاتون تھیں۔ آمنہ کی ایک چھوٹی بہن بھی ہے۔ کم عمری میں ہی پڑھنے کی عادت برقرار رکھنے کے لیے اس کے والدین نے اپنی دونوں بیٹیوں کو پڑھنے کی طرف رائب کیا۔ آمنہ حسین کو کولیوپٹیا میں واقع سینٹ برجٹ کانونٹ میں پڑھا گیا تھا۔ وہ اچھی طالب علم نہیں تھی اور دھیمی لکھنے والی تھی۔

ادبی کیریئر
-----------

حسین عام طور پر ایک سست ادیب کے طور پر جانی جاتی تھی اور انھوں نے اپنا پہلا ناول "پانی میں چاند" لکھنے میں آٹھ سال گزارے۔ بہر حال ، ان کے پہلے شائع ہونے والے ناول کو بین الاقوامی سطح پر پزیرائی ملی اور وہ 2007 کے مین ایشین ادبی انعام میں درج تھا۔

سماجی خدمات
-----------

وہ انسانی حقوق کی متعدد بین الاقوامی غیر سرکاری تنظیموں کی مشیر کی حیثیت سے کام کر چکی ہے۔ خاص طور پر ، وہ سم ٹائم دیئر از نو بلڈ کی ایڈیٹر تھیں ، انٹرنیشنل سینٹر فار ایتھنک اسٹڈیز کے دیہی خواتین کے سروے میں شامل رہیں۔ 

2003 میں ، اس نے سری لنکا میں مستقبل اور ابھرتے ہوئے ادیبوں کے فروغ کے لیے اپنے شوہر سام پریرا کے ساتھ مل کر پریرا حسین پبلشنگ ہاؤس کی بنیاد رکھی۔

حوالہ جات
---------

1. ↑  "Ameena Hussein"۔ www.goodreads.com۔ اخذ شدہ بتاریخ 03 نومبر 2017
2. ↑  "About Ameena Hussein"۔ ameenahussein.com۔ 04 فروری 2018 میں اصل سے آرکائیو شدہ۔ اخذ شدہ بتاریخ 03 نومبر 2017  الوسيط `|url-status=` تم تجاهله (معاونت)
3. ↑  "Amazon.com: Ameena Hussein: Books, Biography, Blog, Audiobooks, Kindle"۔ www.amazon.com۔ اخذ شدہ بتاریخ 03 نومبر 2017
4. ↑  "Periscope: Ameena Hussein | The International Writing Program"۔ iwp.uiowa.edu (بزبان انگریزی)۔ اخذ شدہ بتاریخ 03 نومبر 2017
5. ↑  "Interview with Ameena Hussein"۔ Young Asia Television۔ اخذ شدہ بتاریخ 03 نومبر 2017